title: Директива 2010/11/ЕС на Комисията от 9 февруари 2010 година за изменение на Директива 98/8/ЕО на Европейския парламент и на Съвета с цел включване на варфарин като активно вещество в приложение I към нея (Текст от значение за ЕИП)

text:
               10.2.2010

               BG

               Официален вестник на Европейския съюз

               L 37/47

         ДИРЕКТИВА 2010/11/ЕС НА КОМИСИЯТА
   от 9 февруари 2010 година
   за изменение на Директива 98/8/ЕО на Европейския парламент и на Съвета с цел включване на варфарин като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), се определя списък с активни вещества, подлежащи на оценка с оглед на възможното им включване в приложение I, IА или IБ към Директива 98/8/ЕО. Този списък включва веществото варфарин.

               (2)

               Съгласно Регламент (ЕО) № 1451/2007 бе направена оценка на варфарин в съответствие с член 11, параграф 2 от Директива 98/8/ЕО с оглед на употребата му в продуктов тип 14, родентициди, както е определен в приложение V към посочената директива.

               (3)

               За докладваща държава-членка бе определена Ирландия и на 3 октомври 2005 г. тя представи на Комисията доклада си, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше прегледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в оценителния доклад на Постоянния комитет по биоцидите от 17 септември 2009 г.

               (5)

               Като резултат от направените различни изпитвания може да се очаква, че биоцидите, използвани като родентициди и съдържащи варфарин, не представляват риск за здравето на човека, с изключение на случайни инциденти с деца. Беше установен риск за нецелеви животни. Засега обаче поради причини, свързани с общественото здраве и хигиената, варфарин е от първостепенна важност. Поради това е уместно варфарин да бъде включен в приложение I, за да се гарантира, че във всички държави-членки разрешенията за биоциди, които се използват като родентициди и съдържат варфарин, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               В светлината на констатациите, включени в доклада за оценка, е уместно да се изисква при издаването на разрешения за продукти, съдържащи варфарин и използвани като родентициди, да се прилагат специфични мерки за намаляване на риска. Такива мерки следва да са насочени към ограничаване на риска от първична и вторична експозиция на хора и нецелеви животни. За тази цел за всички родентициди, съдържащи варфарин, следва да бъдат наложени известни ограничения, като например максимално допустима концентрация, забрана за пускане на пазара на активното вещество в продукти, които не са готови за употреба, и изискване за използване на отблъскващи вещества, като държавите-членки следва да налагат и други условия според всеки конкретен случай.

               (7)

               Предвид установените рискове варфарин следва да се включи в приложение I само за срок от пет години и да се подложи на сравнителна оценка на риска в съответствие с член 10, параграф 5, подточка i), втора алинея от Директива 98/8/ЕО, преди да бъде включен отново в приложение I.

               (8)

               Важно е разпоредбите на настоящата директива да бъдат приложени едновременно във всички държави-членки, с цел да се осигури еднакво третиране на пазара на биоцидите, съдържащи активното вещество варфарин, както и за да се улесни правилното функциониране на пазара на биоциди като цяло.

               (9)

               Следва да се предостави разумен период от време, преди дадено активно вещество да бъде включено в приложение I, за да се даде възможност на държавите-членки да въведат в сила законовите, подзаконовите и административните разпоредби, необходими за спазване на настоящата директива.

               (10)

               Следва да се предвиди разумен период от време, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания, а на кандидатите, подготвили досиета, да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО, започва да тече от датата на включване.

               (11)

               След включването трябва да се определи разумен срок за държавите-членки за прилагането на член 16, параграф 3 от Директива 98/8/ЕО, и по-специално за предоставяне, изменяне или отменяне на разрешения за биоциди от продуктов тип 14, съдържащи варфарин, с цел да се осигури привеждането в съответствие с Директива 98/8/ЕО.

               (12)

               Поради това Директива 98/8/ЕО следва да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 31 януари 2011 г. законовите, подзаконовите и административните разпоредби, необходими за привеждане в съответствие с настоящата директива.
   Те прилагат тези разпоредби от 1 февруари 2012 г.
   Когато държавите-членки приемат тези разпоредби, в тях се съдържа позоваване на настоящата директива, или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 февруари 2010 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следното вписване за веществото варфарин:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцида, във вида, в който се предлага на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване относно тези активни вещества)

                     Дата на изтичане на срока за включване

                     Продуктов тип

                     Специални разпоредби (1)

                     „32

                     Варфарин

                     (RS)-4-хидрокси-3-(3-оксо-1-фенилбутил)кумарин
                     ЕО №: 201-377-6
                     CAS №: 81-81-2

                     990 g/kg

                     1 февруари 2012 г.

                     31 януари 2014 г.

                     31 януари 2017 г.

                     14

                     Активното вещество се подлага на сравнителна оценка на риска в съответствие с член 10, параграф 5, подточка i), втора алинея от Директива 98/8/ЕО, преди да бъде включено отново в настоящото приложение.
                     Държавите-членки гарантират, че при издаването на разрешения се спазват следните условия:

                                 1.

                                 Номиналната концентрация на активното вещество не надвишава 790 mg/kg и разрешения се издават само за готови за употреба продукти.

                                 2.

                                 Продуктите съдържат отблъскващо вещество и където е приложимо, оцветител.

                                 3.

                                 Първичната и вторичната експозиция на хора, на нецелеви животни и на околната среда са сведени до минимум чрез спазване и прилагане на всички подходящи мерки за намаляване на риска. Това включва, наред с другите, възможността за ограничаване само за професионална употреба, определяне на максимално количество, съдържащо се в опаковка, и определяне на задължения за употреба на затворени и обезопасени кутии за примамки.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 98/87/ЕО на Комисията от 13 ноември 1998 година за изменение на Директива 79/373/ЕИО на Съвета относно търговията с комбинирани фуражи (текст от значение за ЕИП)

text:
Важна правна забележка

|

31998L0087

Официален вестник n° L 318 , 27/11/1998 стр. 0043 - 0044 специално чешко издание глава 3 том 24 стр. 153  - 154 специално испанско издание глава 3 том 24 стр. 153  - 154 специално унгарско издание глава 3 том 24 стр. 153  - 154 специално литвийско издание глава 3 том 24 стр. 153  - 154 LV.ES глава 3 том 24 стр. 153  - 154 MT.ES глава 3 том 24 стр. 153  - 154 PL.ES глава 3 том 24 стр. 153  - 154 SK.ES глава 3 том 24 стр. 153  - 154 специално словенско издание глава 3 том 24 стр. 153  - 154

		19981113Директива 98/87/ЕО на Комисиятаот 13 ноември 1998 годиназа изменение на Директива 79/373/ЕИО на Съвета относно търговията с комбинирани фуражи(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 79/373/ЕИО на Съвета от 2 април 1979 г. относно търговията с комбинирани фуражи [1], последно изменена с Директива 97/47/ЕО на Комисията [2], и по-специално член 10, буква д) от нея,като има предвид, че съгласно точка VII.Д.4 от приложение ХV към Акта за присъединяване Кралство Швеция може да запази до 31 декември 1997 г. националното си законодателство относно задължителното обявяване на съдържанието на фосфор върху етикетите на комбинираните фуражи, предназначени за риби;като има предвид, че съгласно приложение ХV от горепосочения акт Швеция е задължена да придружи молбите си за адаптиране на законодателството на Общността относно посочения минерал с подробно научно аргументирано становище;като има предвид, че Швеция е предала аргументирано становище на 5 юни 1997 г.;като има предвид, че Директива 79/373/ЕИО предвижда редовното обновяване на посоченото приложение в светлината на научното и техническото познание;като има предвид, че обогатяването с фосфор нарушава екологичното равновесие на езерата и моретата; като има предвид, че последиците от еутрофикацията, често наблюдавани във вътрешните езера, са цъфтеж на синьозелени водорасли, недостиг на кислород, висока смъртност сред рибите и намалено биологично разнообразие;като има предвид, че следователно е необходимо емисиите на фосфор да се ограничат до абсолютен минимум; като има предвид, че задължителното обявяване на съдържанието на фосфор върху етикетите на комбинираните фуражи за риби ще допринесе значително за тази цел, като прокара добра практика за хранене;като има предвид, че мерките, предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Приложението към Директива 79/373/ЕИО се изменя в съответствие с приложението към настоящата директива.Член 21. Държавите-членки приемат и публикуват не по-късно от 30 юни 1999 г. законовите, подзаконовите и административните разпоредби, необходими за привеждане на законодателството си в съответствие с разпоредбите на настоящата директива. Те незабавно информират Комисията за това.Държавите-членки прилагат тези разпоредби от 1 юли 1999 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното си законодателство, които приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 13 ноември 1998 година.За КомисиятаFranz FischlerЧлен на Комисията[1] ОВ L 86, 6.4.1979 г., стр. 30.[2] ОВ L 211, 5.8.1997 г., стр. 45.--------------------------------------------------19981113ПРИЛОЖЕНИЕВ част Б от приложението раздел "Пълноценни храни" се заменя със следното:"+++++ TIFF +++++"--------------------------------------------------


title: Директива 1999/61/ЕО на Комисията от 18 юни 1999 година за изменение на приложенията към Директиви 79/373/ЕИО и 96/25/ЕО на Съвета (текст от значение за ЕИП)

text:
Важна правна забележка

|

31999L0061

Официален вестник n° L 162 , 26/06/1999 стр. 0067 - 0068 специално чешко издание глава 3 том 25 стр. 432  - 433 специално испанско издание глава 3 том 25 стр. 432  - 433 специално унгарско издание глава 3 том 25 стр. 432  - 433 специално литвийско издание глава 3 том 25 стр. 432  - 433 LV.ES глава 3 том 25 стр. 432  - 433 MT.ES глава 3 том 25 стр. 432  - 433 PL.ES глава 3 том 25 стр. 432  - 433 SK.ES глава 3 том 25 стр. 432  - 433 специално словенско издание глава 3 том 25 стр. 432  - 433

		19990618Директива 1999/61/ЕО на Комисиятаот 18 юни 1999 годиназа изменение на приложенията към Директиви 79/373/ЕИО и 96/25/ЕО на Съвета(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 79/373/ЕИО на Съвета от 2 април 1979 г. относно търговията с комбинирани фуражи [1], последно изменена с Директива 98/87/ЕО [2], и по-специално член 10, буква е) от нея,като взе предвид Директива 96/25/ЕО на Съвета от 29 април 1996 г. относно обращението на фуражни суровини, за изменение на Директиви 70/524/ЕИО, 74/63/ЕИО, 82/471/ЕИО и 93/74/ЕИО, и за отмяна на Директива 77/101/ЕИО [3], изменена с Директива 98/67/ЕО на Комисията [4], и по-специално член 11, буква б) от нея,(1) като има предвид, че Решение 94/381/ЕО на Комисията от 27 юни 1994 г. относно някои защитни мерки по отношение на спонгилоформна енцефалопатия по говедата и храненето с протеин, който е добит от бозайници [5], последно изменено с Решение 1999/129/ЕО [6], забранява храненето на преживни животни с протеин, получен от тъкани на бозайници, като освобождава някои продукти, за които се счита, че не представляват здравен риск;(2) като има предвид, че Решение 1999/129/ЕО разширява списъка с освободени продукти, включвайки "хидролизирани протеини с молекулно тегло под 10000 далтона, получени от животински кожи и ципи", произведени при определени условия;(3) като има предвид, че поради практически причини и за постигане на законова съгласуваност, Решение 1999/420/ЕО на Комисията [7] изменя съответно Решение 91/516/ЕИО на Комисията [8] за въвеждане на списък на съставките, чиято употреба е забранена при комбинираните фуражи;(4) като има предвид, че Директиви 96/25/ЕО и 79/373/ЕИО определят съответно общи и конкретни правила за етикетиране на фуражни суровини и комбинирани фуражи; като има предвид, че за да се предотврати даването от страна на потребителите на фуражи, които съдържат протеини, извлечени от определени тъкани на бозайници, за храна на преживните животни, чрез пренебрегване на установените ветеринарни разпоредби и тези по отношение на фуражите, тези директиви предвиждат подходящо етикетиране на такива фуражи, което да обръща внимание върху забраната на тяхната употреба във фуражите за преживни животни, като включва също и списък с освободените продукти; като има предвид, че този списък следва да бъде съответно изменен;(5) като има предвид, че мерките предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Част А, точка 7.1, вторият параграф, третото тире от приложението към Директива 79/373/ЕИО се замества от следния текст:- "— хидролизираните протеини с молекулно тегло под 10000 далтона, които са:i) извлечени от кожи и ципи, които са добити от животни, заклани в кланица и предварително подложени на преглед ante mortem от служебен ветеринарен лекар в съответствие с глава VI от приложение I към Директива 64/433/ЕИО, и в резултат на този преглед оказали се годни за клане, по смисъла на посочената директива;иii) получени чрез процес на производство, включващ подходящи мерки за намаляване до минимум замърсяването на кожите и ципите, подготовка на кожите и ципите чрез потапяне в саламура, избелване с вар и интензивно измиване, последвано от излагане на материала при стойности на рН > 11 за > 3 часа при температура > 80 °C, и подлагане на термична обработка при температура > 140 °C в продължение на 30 минути при > 3,6 бара, или чрез еквивалентен производствен процес, одобрен от Комисията след консултация със съответния научен комитет;иiii) произхождат от предприятия, които изпълняват собствена програма за контрол (НАССР);"Член 2Част А, точка 1, вторият параграф, третото тире от раздел VIII към приложението към Директива 96/25/ЕО се замества от следния текст:- "— хидролизираните протеини с молекулно тегло под 10000 далтона, които са:i) извлечени от кожи и ципи, които са добити от животни, заклани в кланица и предварително подложени на преглед ante mortem от служебен ветеринарен лекар в съответствие с раздел VI от приложение I към Директива 64/433/ЕИО, и в резултат на този преглед оказали се годни за клане, по смисъла на посочената директива;иii) получени чрез процес на производство, включващ подходящи мерки за намаляване до минимум замърсяването на кожите и ципите, подготовка на кожите и ципите чрез потапяне в саламура, избелване с вар и интензивно измиване, последвано от излагане на материала при стойности на рН >11 за > 3 часа при температура > 80 °C, и подлагане на термична обработка при температура > 140 °C в продължение на 30 минути при > 3,6 бара, или чрез еквивалентен производствен процес, одобрен от Комисията след консултация със съответния научен комитет;иiii) произхождат от предприятия, които изпълняват собствена програма за контрол (НАССР);"Член 31. Държавите-членки въвеждат законовите, подзаконовите и административните разпоредби, необходими за да се съобразят с настоящата директива, не по-късно от 31 октомври 1999 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията приетите разпоредби от националното си законодателство, които те приемат в областта, уредена с настоящата директива.Член 4Настоящата директива влиза в сила на третия ден след публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 18 юни 1999 година.За КомисиятаFranz FischlerЧлен на Комисията[1] ОВ L 86, 6.4.1979 г., стр. 30.[2] ОВ L 318, 27.11.1998 г., стр. 43.[3] ОВ L 125, 23.5.1996 г., стр. 35.[4] ОВ L 261, 24.9.1998 г., стр. 10.[5] ОВ L 172, 7.7.1994 г., стр. 23.[6] ОВ L 41, 16.2.1999 г., стр. 14.[7] ОВ L 162, 26.6.1999 г., стр. 69.[8] ОВ L 281, 9.10.1991 г., стр. 23.--------------------------------------------------


title: Първа Директива на Комисията от 15 юли 1986 година относно общностните методи за вземане на проби за химически анализ от предназначени за консумация казеини и казеинати

text:
Важна правна забележка

|

31986L0424

Официален вестник n° L 243 , 28/08/1986 стр. 0029 - 0033 специално финландско издание: глава 13 том 15 стр. 0256  специално шведско издание: глава 13 том 15 стр. 0256  специално чешко издание глава 13 том 008 стр. 215  - 219 специално испанско издание глава 13 том 008 стр. 215  - 219 специално унгарско издание глава 13 том 008 стр. 215  - 219 специално литвийско издание глава 13 том 008 стр. 215  - 219 LV.ES глава 13 том 008 стр. 215  - 219 MT.ES глава 13 том 008 стр. 215  - 219 PL.ES глава 13 том 008 стр. 215  - 219 SK.ES глава 13 том 008 стр. 215  - 219 специално словенско издание глава 13 том 008 стр. 215  - 219

		19860715Първа Директива на Комисиятаот 15 юли 1986 годинаотносно общностните методи за вземане на проби за химически анализ от предназначени за консумация казеини и казеинати(86/424/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 83/417/EИО на Съвета от 25 юли 1983 година за сближаване на законодателствата на държавите-членки относно определени лактопротеини (казеини и казеинати), предназначени за консумация от човека [1], и по-специално член 9 от нея,като има предвид, че член 9 от Директива 83/417/EИО изисква пробите от казеини и казеинати да се взимат в съответствие с процедурите на Общността;като има предвид, че е уместно да се приеме първоначална серия от методи за вземане на проби за химически анализ, по отношение на които проучванията са завършени;като има предвид, че мерките, предвидени в настоящата директива са в съответствие със становището на Постоянния комитет по храните,ПРИЕ НАСТОЯЩАТА ДИРЕКТИВА:Член 1Изискванията относно вземането на проби, посочени в член 9, буква б) от Директива 83/417/ЕИО са изложени в приложението към настоящата директива.Член 2Държавите-членки вземат всички необходими мерки, за да се съобразят с настоящата директива най-късно до 15 януари 1988 г. [2]. Те незабавно уведомяват Комисията за това.Член 3Адресати на настощата директива са държавите-членки.Съставено в Брюксел на 15 юли 1986 година.За КомисиятаCockfieldЗаместник-председател[1] ОВ L 237, 26.8.1983 г., стр. 25.[2] Дата, отговаряща на 18 месеца след датата на приемане на настоящата директива.--------------------------------------------------19860715ПРИЛОЖЕНИЕМЕТОДИ ЗА ВЗЕМАНЕ НА ПРОБИ ВЪВ ВРЪЗКА С КОНТРОЛА НА ХИМИЧЕСКИЯ АНАЛИЗ НА ОПРЕДЕЛЕНИ ПРЕДНАЗНАЧЕНИ ЗА КОНСУМАЦИЯ ОТ ЧОВЕКА КАЗЕИНИ И КАЗЕИНАТИI. ОБЩИ РАЗПОРЕДБИ1. Административни предписания1.1. ПерсоналВземането на проби се извършва от упълномощено квалифицирано лице, както е посочено в законодателството на съотетната държава-членка.1.2. Запечатване и етикетиране на пробитеВсяка една проба, взета за официална цел, се запечатва на мястото на вземане на самата проба и се обозначава в съотвествие със законодателството на съответната държава-членка.1.3. Дублиране на пробитеЗа анализ трябва едновременно да бъдат приготвени поне две еквивалентни представителни проби. При спазване на законодателството на Общността, самата процедура и броят на пробите, които трябва да бъдат вземани, зависи от съответното национално закондателство на всяка държава-членка.Пробите трябва да бъдат изпратени в лабораторията, колкото е възможно по-скоро след вземането им.1.4. ПротоколПробите се придружават от протокол, който ще трябва да бъде изготвен в съотвествие със законодателството на съответната държава-членка.2. Оборудване за вземане на проби2.1 СпецификацииЦялото оборудване за вземане на проби се изработва от подходящ и достатъчно устойчив материал, който да не предизвиква промени в пробите, което от своя държава би могло да се отрази върху резултатите от последващото им изследване, и който да не предизвиква никакви промени в пробите по време на процедурата по вземането им. Препоръчва се употребата на неръждаема стомана.Всички повърхности следва да бъдат гладки, без цептанини, а всички ъгли — заоблени. Оборудването за вземане на проби следва да съответства на изискванията относно вземането на проби от всеки един продукт.3. Контейнери за проби3.1. СпецификацииКонтейнерите за проби и капаците им се изработват от такива материали и имат такава конструкция, които предпазват по адекватен начин пробата и не водят до промени в нея, които биха могли да се отразят върху резултата от последващия анализ или експертиза. Подходящите материали са стъкло, някои метали и някои пластмаси. За предпочитане е контейнерите да са непрозрачни. Ако контейнерите са прозрачни или полупрозрачни, те се съхраняват в тъмно помещение.Контейнерите и капаците им следва да бъдат чисти и сухи. Формата и вместимостта на контейнера следва да съответстват на изискванията относно вземането на проби от всеки един продукт.Могат да се използуват пластмасови контейнери за еднократна употреба, други контейнери от пластмаса, от листове ламарина, включително и алуминиево фолио или подходящи найлонови торби със съответно затваряне.Контейнерите, различни от найлоновите торби, се затварят здраво или посредством подходяща запушалка или капачка с винтова резба от пластмаса или метал, при необходимост снабдена с пласмасова втулка за херметическо затваряне. Всички запушалки или втулки трябва да бъдат устойчиви на разтваряне, неабсорбиращи и устойчиви на масла и мазнини и да не оказват въздействие върху мириса, вкуса, свойствата или състава на пробата.Запушалките се изработват от или се покриват с неабсорбиращи материали без специфична миризма.4. Техника за вземане на пробиКонтейнерът с пробата се затваря незабавно след вземане на пробата.5. Съхранение на пробитеПрепоръчителната температура за съхранение на пробите от различните казеини и казеинати не трябва да надвишава 25 °С.6. Транспортиране на пробите.Пробите се доставят в лабораторията, отговаряща за изпитванията, колкото е възможно по-скоро (за предпочитане в рамките на 24 часа след вземане на пробата).По време на транспортирането се вземат мерки за избягване излагането на пробите на замърсяващи миризми, директна слънчева светлина и температури по-високи от 25 °С.II. МЕТОД: ВЗЕМАНЕ НА ПРОБИ ОТ ПРЕДНАЗНАЧЕНИ ЗА КОНСУМАЦИЯ КАЗЕИНИ И КАЗЕИНАТИ1. Обхват и сфера на приложение:Този метод описва вземането на проби за химически анализ на:- предназначени за консумация казеини,- предназначени за консумация сирищни казеини,- предназначени за консумация казеинати.2. ОборудванеВиж точка 2 от Общите разпоредби2.1. СвредлаСвредлата трябва да са с достатъчна дължина, за да могат да достигат до дъното на контейнера с продукта. Подходящи са свредлата, които отговарят на описанието в част III от настоящата директива.2.2. Лъжица, шпатула или черпакШироки, с достатъчна вместимост2.3. Контейнери за пробиВиж точка 3 от Общи разпоредби.3. Процедура3.1. Общи положенияТрябва да се вземат мерки за свеждане до минимум на проникването на атмосферна влага в съдържанието на контейнера по време на или в периода преди вземането на пробата за анализ. Контейнерът се затваря внимателно след вземане на пробата.3.2. Процедура3.2.1. Вземане на пробаВзема се проба с тегло не по-малко от 200 грама. Свредлото следва да бъде чисто и сухо и да бъде въведено през продукта при наклонен или легнал на една страна контейнер, ако е необходимо. Процепът следва да бъде насочен надолу, а свредлото следва да навлиза с равномерна скорост. Когато свредлото достигне дъното на контейнера, то трябва да бъде завъртяно на 180 градуса и след това да бъде изтеглено, а съдържанието да бъде изсипано в контейнера за проби. За получаване на проба с тегло не по-малко от 200 грама свредлото се използва един или повече пъти по горепосочения начин. Контейнерът с пробата се затваря вднага след завършване на вземането ѝ. Посочената процедура за вземане на проби се извършва за цялата партида.3.2.2. Вземане на проби от продукти, пакетирани в малки опаковки с оглед търговия на дребноСамата интактна и неразпечатана опаковка може да представлява проба. Доколкото е възможно, за получаване на проба от не по-малко от 200 грама трябва да се вземат една или повече опаковки от една и съща партида.Ако не е възможно, да се използва друг метод, за да се получи представителна проба.3.2.3. Запазване, съхранение и транспортиране на пробатаВиж точки 5 и 6 от Общите разпоредби.III. СВРЕДЛА ЗА ВЗЕМАНЕ НА ПРОБИ ОТ ПРЕДНАЗНАЧЕНИ ЗА КОНСУМАЦИЯ КАЗЕИНИ И КАЗЕИНАТИ1. Видове свредлаТип А : дълго (виж схема 1)Тип Б : късо (виж схема 1)2. МатериалиОстрието и стеблото следва да бъдат направени от полиран метал, като за целта се препоръчва неръждаема стомана. Препоръчва се също дръжката на дългото свредло също да е изработена от неръждаема стомана. Късото свредло следва да има сваляща се дръжка, изработена от дърво или пластмаса, която да се захваща към остриетос байонетно съединение.3. Конструкция3.1. Формата, материалът и полировката следва да позволяват лесното почистване на свредлото.3.2. Издаденият край на острието от тип А следва да бъде достатъчно остър, за да може да служи и за остъргване.3.3. Върхът на острието следва да бъде достатъчно остър, за да улеснява вземането на проби.4. Основни размериСвредлата отговарят на размерите, посочени в таблицата по-долу: (с допустимо отклонение от 10 %)(в милиметри) || Тип А дълго | Тип Б късо |Дължина на острието | 800 | 400 |Дебелина на метала на острието | 1—2 | 1—2 |Вътрешен диаметър на острието при върха | 18 | 32 |Вътрешен диаметър на острието при дръжката или стъблото | 22 | 28 |Ширина на процепа при върха | 4 | 20 |Ширина на процепа при дръжката или стеблото | 14 | 14 |5. Забележка относно използуването на свредла5.1. При работа с по-малко подвижни млека на прах свредлата могат да се въвеждат вертикално. Така свредлата от тип А се пълнят напълно при завъртане и могат да се изваждат вертикално.Свредлата от тип Б се пълнят изцяло по време на тяхното въвеждане, но трябва да бъдат изтегляни в полегато положение, за да няма изтичане от долния им край.5.2. При работа с лесно подвижни млека на прах контейнерите се накланят, а свредлата се въвеждат почти в хоризонтално положениес процеп, насочен надолу, и се изтеглят, с процеп насочен нагоре.+++++ TIFF +++++--------------------------------------------------


title: Директива 2005/50/ЕО на Комисията от 11 август 2005 година за прекласифицирането на хълбочни, коленни и раменни ставни заместители в рамките на Директива 93/42/ЕИО на Съвета относно медицинските приспособленияТекст от значение за ЕИП.

text:
               13/ 49

               BG

               Официален вестник на Европейския съюз

               155

         32005L0050

               L 210/41

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2005/50/ЕО НА КОМИСИЯТА

   от 11 август 2005 година
   за прекласифицирането на хълбочни, коленни и раменни ставни заместители в рамките на Директива 93/42/ЕИО на Съвета относно медицинските приспособления
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 93/42/ЕИО на Съвета от 14 юни 1993 г. относно медицинските приспособления (1), и по-специално член 13, параграф 1, буква б) от нея,
   като взе предвид молбата, подадена от Франция и Обединеното кралство,
   като има предвид, че:

               (1)

               Въз основа на правилата за класификация, описани в приложение IX към Директива 93/42/ЕИО, цялостните ставни заместители са медицински приспособления клас IIб.

               (2)

               Франция и Обединеното кралство поискаха цялостните ставни заместители да се класифицират като медицински приспособления клас III по силата на отклонение от разпоредбите в приложение IX към Директива 93/42/ЕИО, за да се гарантира правилната оценка на съответствие на цялостните ставни заместители преди пласирането им на пазара.

               (3)

               Оценката на съответствие се базира на няколко компонента като правилно класифициране, посочване и наблюдение на нотифицираните органи и правилно изпълнение на модулите за оценка на съответствието според описанията в Директива 93/42/ЕИО.

               (4)

               Разрешава се прекласифициране по силата на отклонение от правилата за класификация, описани в приложение IX към Директива 93/42/ЕИО, тогава когато идентифицираните недостатъци, дължащи се на специфичните характеристики на определен продукт, ще бъдат по-подходящо разрешени съгласно процедурите за оценка на съответствието, отговарящи на новата категория.

               (5)

               Хълбочните, коленните и раменните заместители се отличават от други цялостни ставни заместители поради особената сложност на функцията на ставата, която трябва да се възстанови и последващия увеличен риск от неуспешно заместване, дължащо се на самото приспособление.

               (6)

               По-специално, хълбочните и коленните заместители са изключително сложни, носещи тежест импланти, при които рискът от повторна хирургическа намеса за коригиране е значително по-голям от риска при другите стави.

               (7)

               Раменните импланти са по-нова техника и подлежат на подобни динамични сили. Тяхната евентуална замяна по принцип е свързана със сериозни здравни проблеми.

               (8)

               Освен това хирургическа намеса в областта на хълбочните, коленните и раменните ставни заместители все повече се извършва върху млади хора с очаквана висока продължителност на живота. Съответно необходимостта тези импланти да функционират правилно в продължение на целия живот на пациентите и да се намали повторната хирургическа намеса за коригиране и рисковете от това са се увеличили.

               (9)

               Специфични клинични данни включително данни за дългосрочното функциониране невинаги са налични за хълбочните, коленните и раменните ставни заместители, преди да се пласират на пазара и да започнат да се прилагат. Съответно заключенията за клиничните данни, събрани от производителя в процеса на оценка на съответствието на тези продукти с изискванията по отношение на техните характеристики и функциониране, упоменати в приложение I, раздели 1 и 3 от Директива 93/42/ЕИО, трябва да бъдат разгледани изключително внимателно, за да се провери доколко са правилни наличните клинични данни.

               (10)

               Цялостните ставни заместители могат да бъдат подложени на многократни модификации след пускането им в клинична употреба и пласирането им на пазара, както показват хълбочните и коленните заместители на пазара. Опитът обаче показва, че това, което на пръв поглед изглежда като незначителни промени след пускането на пазара в дизайна на заместители, с които преди това не е имало проблеми, може да доведе до сериозни проблеми поради непредвидени последствия, които могат да доведат до ранно лошо функциониране и значителни опасения за безопасността.

               (11)

               За да се постигне оптимално ниво на безопасност и опазване на здравето и да се сведат до минимум проблемите, свързани с дизайна, досието на хълбочните, коленните и раменните ставни заместители, включващо клиничните данни, използвани от производителя в подкрепа на предполагаемото функциониране, както и промените в дизайна и производството след пласирането на пазара, трябва да се разгледа подробно от нотифицирания орган, преди тези приспособления да се пуснат в обща клинична употреба.

               (12)

               Следователно нотифицираният орган съгласно системата за осигуряване на максимално качество трябва да проведе ефективно разглеждане на досието на дизайна и на промените в одобрения дизайн в съответствие с точка 4 от приложение II към Директива 93/42/ЕИО.

               (13)

               По тези причини е необходимо да се прекласифицират хълбочните, коленните и раменните цялостни ставни заместители като медицински приспособления клас III.

               (14)

               Необходимо е да се осигури адекватен преходен период за хълбочни, коленни и раменни цялостни ставни заместители, които вече са оценени като медицински приспособления клас IIб съгласно системата за осигуряване на максимално качество от приложение II към Директива 93/42/ЕИО, който период позволява допълнителната им оценка съгласно точка 4 от приложение II към директивата.

               (15)

               Хълбочни, коленни и раменни ставни заместители, които вече са сертифицирани съгласно процедурата на ЕО за разглеждане на типа, описана в приложение III към Директива 93/42/ЕИО, заедно с процедурата на ЕО за проверка, описана в приложение IV, или процедурата на ЕО за деклариране на съответствие, описана в приложение V на същата директива, не се засягат в настоящата директива, тъй като схемите за сертифициране са еднакви за медицински приспособления клас IIб и клас III.

               (16)

               Необходимо е да се осигури адекватен преходен период за хълбочни, коленни и раменни цялостни ставни заместители, които вече са преминали процедурата на ЕО за разглеждане на типа съгласно приложение III към Директива 93/42/ЕИО заедно с процедурата на ЕО за деклариране на съответствие, описана в приложение VI към посочената директива, който период позволява тяхната оценка съгласно приложение IV или приложение V към Директива 93/42/ЕИО.

               (17)

               Мерките, постановени в настоящата директива, са в съответствие със становището на комитета за медицински приспособления, създаден с член 6, параграф 2 от Директива 90/385/ЕИО на Съвета от 20 юни 1990 г. относно сближаване на законодателствата на държавите-членки във връзка с активни имплантни медицински приспособления (2),

         ПРИЕ НАСТОЯЩАТА ДИРЕКТИВА:
   Член 1
   Чрез дерогация от правилата, изложени в приложение IX към Директива 93/42/ЕИО, хълбочните, коленните и раменните ставни заместители се прекласифицират като медицински приспособления, попадащи в клас III.
   Член 2
   За целите на настоящата директива хълбочен, коленен или раменен ставен заместител означава съставна част от системата за цялостна ставна замяна, която може да се имплантира и която е предназначена да осъществява функция подобна на естествена хълбочна става, естествена коленна става или естествена раменна става. Помощните части (болтове, клинове, пластини и инструменти) се изключват от тази дефиниция.
   Член 3
   1.   Хълбочните, коленните и раменните ставни заместители, преминали през процедура за оценка на съответствието съгласно член 11, параграф 3, буква а) от Директива 93/42/ЕИО преди 1 септември 2007 г., подлежат на допълнителна оценка на съответствието съгласно точка 4 от приложение II към Директива 93/42/ЕИО, която води до издаването на сертификат за разглеждане на дизайна преди 1 септември 2009 г. Настоящата разпоредба не пречи на производителя да подаде молба за оценка на съответствието въз основа на член 11, параграф 1, буква б) от Директива 93/42/ЕИО.
   2.   Хълбочните, коленните и раменните ставни заместители, преминали през процедура за оценка на съответствието съгласно член 11, параграф 3, буква б), iii) от Директива 93/42/ЕИО преди 1 септември 2007 г., може да подлежат на оценка на съответствието за медицински приспособления клас III съгласно член 11, параграф 1, буква б), i) или ii) преди 1 септември 2010 г.. Настоящата разпоредба не пречи на производителя да подаде молба за оценка на съответствието въз основа на член 11, параграф 1, буква а) от Директива 93/42/ЕИО.
   3.   Държавите-членки приемат до 1 септември 2009 г. пласирането на пазара и пускането в употреба на хълбочни, коленни и раменни ставни заместители, които са предмет на решение в съответствие с член 11, параграф 3, буква а) от Директива 93/42/ЕИО, издадено преди 1 септември 2007 г.
   4.   Държавите-членки приемат до 1 септември 2010 г. пласирането на пазара на хълбочни, коленни и раменни ставни заместители, които са предмет на решение в съответствие с член 11, параграф 3, буква б), iii) от Директива 93/42/ЕИО, издадено преди 1 септември 2007 г., и разрешават пускането в употреба на тези цялостни ставни заместители след посочената дата.
   Член 4
   1.   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 1 март 2007 г.. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то си извършва при официалното им публикуване. Условията и редът на позоваване се определя от държавите-членки.
   Държавите-членки прилагат същите разпоредби от 1 септември 2007 г.
   2.   Държавите-членки изпращат на Комисията текстовете на разпоредбите от националното законодателство, които те приемат в областта, уредена с настоящата директива.
   Член 5
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 6
   Адресати на настоящата директива са държавите-членки.

      Съставено в Брюксел на 11 август 2005 година.

            За Комисията

         Günter VERHEUGEN

            Заместник-председател

      (1)  ОВ L 169, 12.7.1993 г., стр. 1. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).

      (2)  ОВ L 189, 20.7.1990 г., стр. 17. Директива, последно изменена с Регламент (ЕО) № 1882/2003 на Европейския парламент и на Съвета.


title: Директива 2007/48/ЕО на Комисията oт 26 юли 2007 гoдина за изменение на Директива 2003/90/EО относно установяването на мерките за прилагане на член 7 от Директива 2002/53/EО на Съвета по отношение на характеристиките, които трябва да се включват като минимум в изследването, и минималните условия за изследване на някои видове сортове от земеделски растителни видове (Текст от значение за ЕИП)

text:
               27.7.2007

               BG

               Официален вестник на Европейския съюз

               L 195/29

      ДИРЕКТИВА 2007/48/ЕО НА КОМИСИЯТА

   oт 26 юли 2007 гoдина
   за изменение на Директива 2003/90/EО относно установяването на мерките за прилагане на член 7 от Директива 2002/53/EО на Съвета по отношение на характеристиките, които трябва да се включват като минимум в изследването, и минималните условия за изследване на някои видове сортове от земеделски растителни видове
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/53/EО на Съвета от 13 юни 2002 г. относно Общия каталог на сортовете от земеделски растителни видове (1), и по-специално член 7, параграф 2, букви a) и б) от нея,
   като има предвид, че:

               (1)

               Директива 2003/90/ЕО на Комисията (2) бе приета, за да гарантира, че сортовете, които държавите-членки включват в националните си каталози, съответстват на насоките, изготвени от Службата на Общността за сортовете растения (CPVO) по отношение на характеристиките, които трябва да се включват като минимум в изследването и минималните условия за изследване на сортовете, доколкото такива указания са били установени. За други сортове тази директива предвижда, че трябва да се прилагат насоките на Международния съюз за закрила на новите сортове растения (UPOV).

               (2)

               Оттогава CPVO и UPOV са изготвили допълнителни насоки за редица други видове или са актуализирали вече съществуващите.

               (3)

               Поради това Директива 2003/90/ЕО следва да бъде съответно изменена.

               (4)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за селско стопанство, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Приложения I и II към Директива 2003/90/ЕИО се заменят с текста на приложението към настоящата директива.
   Член 2
   За изследвания, започнали преди 1 ноември 2007 г., държавите-членки могат да прилагат Директива 2003/90/ЕО във версията, приложима преди изменението ѝ с настоящата директива.
   Член 3
   Държавите-членки приемат и публикуват не по-късно от 31 октомври 2007 г. законовите, подзаконовите и административните разпоредби, необходими за привеждане в съответствие с настоящата директива. Те незабавно съобщават на Комисията текста на тези разпоредби, като предоставят същевременно таблица на съответствието между тези разпоредби и настоящата директива.
   Те прилагат посочените разпоредби, считано от 1 ноември 2007 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   Настоящата директива влиза в сила на седмия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 26 юли 2007 гoдина.

            За Комисията

         Markos KYPRIANOU

            Член на Комисиятa

      (1)  ОВ L 193, 20.7.2002 г., стр. 1. Директива, последно изменена с Регламент (EО) № 1829/2003 на Европейския парламент и на Съвета (ОВ L 268, 18.10.2003 г., стp. 1).

      (2)  ОВ L 254, 8.10.2003 г., стр. 7. Директива, последно изменена с Директива 2005/91/ЕО (ОВ L 331, 17.12.2005 г., стр. 24).

      ПРИЛОЖЕНИЕ
      „
            ПРИЛОЖЕНИЕ I
            Списък на видовете, посочени в член 1, параграф 2, буква а), които трябва да отговарят на CPVO протоколите за изпитвания

                        Видове, включени в Общия каталог

                        CPVO протокол

                        Фуражен грах

                        Грах, протокол TP 7/1 от 6.11.2003 г.

                        Рапица

                        Маслодайна рапица, протокол TP 36/1 от 25.3.2004 г.

                        Слънчоглед

                        Слънчоглед, протокол TP 81/1 от 31.10.2002 г.

                        Овес

                        Овес, протокол TP 20/1 от 6.11.2003 г.

                        Ечемик

                        Ечемик, протокол TP 19/2 от 6.11.2003 г.

                        Ориз

                        Ориз, протокол TP 16/1 от 18.11.2004 г.

                        Ръж

                        Ръж, протокол TP 58/1 от 31.10.2002 г.

                        Тритикале

                        Тритикале, протокол TP 121/2 от 22.1.2007 г.

                        Пшеница

                        Пшеница, протокол TP 3/3 от 6.11.2003 г.

                        Твърда пшеница (дурум)

                        Твърда пшеница, протокол TP 120/2 от 6.11.2003 г.

                        Царевица

                        Царевица, протокол TP 2/2 от 15.11.2001 г.

                        Картоф

                        Картоф, протокол TP 23/2 от 1.12.2005 г.

                        Лен/Ленено семе

                        Лен/Ленено семе, протокол TP 57/1 от 21.3.2007 г.

                  Текстът на протоколите може да бъде намерен на интернет страницата на CPVO (www.cpvo.europa.eu).

            ПРИЛОЖЕНИЕ II
            Списък на видовете, посочени в член 1, параграф 2, буква б), които трябва да отговарят на насоките за изпитване на UPOV

                        Видове, включени в Общия каталог

                        Насоки на UPOV

                        Фуражно цвекло

                        Фуражно цвекло, насоки TG/150/3 от 4.11.1994 г.

                        Кучешка полевица

                        Полевица, насока TG/30/6 от 12.10.1990 г.

                        Гигантска полевица

                        Полевица, насока TG/30/6 от 12.10.1990 г.

                        Издънкова (бяла) полевица

                        Полевица, насока TG/30/6 от 12.10.1990 г.

                        Кафява полевица

                        Полевица, насока TG/30/6 от 12.10.1990 г.

                        Слабителна овсига

                        Слабителна овсига, насока TG/180/3 от 4.4.2001 г.

                        Аляскова овсига

                        Аляскова овсига, насока TG/180/3 от 4.4.2001 г.

                        Ежова главица

                        Ежова главица, насока TG/31/8 от 17.4.2002 г.

                        Тръстикова власатка

                        Тръстикова власатка, насока TG/39/8 от 17.4.2002 г.

                        Овча власатка

                        Овча власатка, насока TG/67/5 от 5.4.2006 г.

                        Ливадна власатка

                        Ливадна власатка, насока TG/39/8 от 17.4.2002 г.

                        Червена власатка

                        Червена власатка, насока TG/67/5 от 5.4.2006 г.

                        Многооткосен (италиански) райграс

                        Многооткосен (италиански) райграс, насока TG/4/8 от 5.4.2006 г.

                        Пасищен райграс

                        Райграс, насока TG/4/8 от 5.4.2006 г.

                        Хибриден райграс

                        Райграс, насока TG/4/8 от 5.4.2006 г.

                        Тимотейка

                        Тимотейка, насока TG/34/6 от 7.11.1984 г.

                        Едногодишна метлица

                        Едногодишна метлица, насока TG/33/6 от 12.10.1990 г.

                        Бяла лупина

                        Бяла лупина, насоки TG/66/4 от 31.3.2004 г.

                        Синя лупина

                        Синя лупина, насока TG/66/4 от 31.3.2004 г.

                        Жълта лупина

                        Жълта лупина, насока TG/66/4 от 31.3.2004 г.

                        Люцерна

                        Люцерна, насока TG/6/5 от 6.4.2005 г.

                        Червена детелина

                        Червена детелина, насока TG/5/7 от 4.4.2001 г.

                        Бяла детелина

                        Бяла детелина, насока TG/38/7 от 9.4.2003 г.

                        Полски фасул

                        Полски фасул, насока TG/8/6 от 17.4.2002 г.

                        Обикновен фий

                        Обикновен фий, насока TG/32/6 от 21.10.1988 г.

                        Кръмно зеле

                        Кръмно зеле, насока TG/89/6 от 4.4.2001 г.

                        Фуражна ряпа

                        Фуражна ряпа, насока TG/178/3 от 4.4.2001 г.

                        Фъстък

                        Фъстък, насока TG/93/3 от 13.11.1985 г.

                        Рапица

                        Рапица, насока TG/185/3 от 17.4.2002 г.

                        Сафлор

                        Сафлор, насока TG/134/3 от 12.10.1990 г.

                        Памук

                        Памук, насока TG/88/6 от 4.4.2001 г.

                        Сънотворен мак

                        Сънотворен мак, насока TG/166/3 от 24.3.1999 г.

                        Бял синап

                        Бял синап, насока TG/179/3 от 4.4.2001 г.

                        Соя

                        Соя, насока TG/80/6 от 1.4.1998 г.

                        Сорго

                        Сорго, насока TG/122/3 от 6.10.1989 г.

                  Текстът на указанията може да бъде намерен на интернет страницата на UPOV (www.upov.int).
         “


title: Директива 2001/51/ЕО на Съвета от 28 юни 2001 година за допълнение на разпоредбите на член 26 от Конвенцията за прилагане на Споразумението от Шенген от 14 юни 1985 година

text:
Важна правна забележка

|

32001L0051

Официален вестник n° L 187 , 10/07/2001 стр. 0045 - 0046 специално чешко издание глава 19 том 04 стр. 160  - 161 специално испанско издание глава 19 том 04 стр. 160  - 161 специално унгарско издание глава 19 том 04 стр. 160  - 161 специално литвийско издание глава 19 том 04 стр. 160  - 161 LV.ES глава 19 том 04 стр. 160  - 161 MT.ES глава 19 том 04 стр. 160  - 161 PL.ES глава 19 том 04 стр. 160  - 161 SK.ES глава 19 том 04 стр. 160  - 161 специално словенско издание глава 19 том 04 стр. 160  - 161

		20010628Директива 2001/51/ЕО на Съветаот 28 юни 2001 годиназа допълнение на разпоредбите на член 26 от Конвенцията за прилагане на Споразумението от Шенген от 14 юни 1985 годинаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 61, буква а) и член 63, параграф 3, буква б) от него,като взе предвид инициативата на Френската република [1],като взе предвид становището на Европейския парламент [2],като има предвид, че:(1) За ефективна борба с незаконната имиграция е съществено важно всички държави-членки да въведат разпоредби, които установяват задълженията на превозвачите, които транспортират чужди граждани до територията на държавите-членки. В допълнение на това, за да се гарантира по-голямата ефективност на тази цел, финансовите санкции, които понастоящем са установени от държавите-членки за случаи, когато превозвачи не спазват задължения за контрол, следва да бъдат максимално хармонизирани, като се имат предвид различията в правните системи и практики на държавите-членки.(2) Тази мярка е сред общите разпоредби, които имат за цел да регулират миграционните потоци и да се борят с незаконната имиграция.(3) Прилагането на настоящата директива не накърнява задълженията по Женевската конвенция относно статута на бежанците от 28 юли 1951 г., изменена от Нюйоркския протокол от 31 януари 1967 г.(4) Свободата на държавите-членки да запазят или въведат допълнителни мерки или санкции за превозвачите, независимо дали са свързани с настоящата директива или не, не следва да се засяга.(5) Държавите-членки следва да гарантират, че всякакви процедури срещу превозвачите, които може да доведат до налагане на санкции, правото на защита и правото на обжалване срещу такива решения, може да се упражняват ефективно.(6) Настоящата директива се основава на достиженията на правото от Шенген в съответствие с протокола, който ги интегрира в рамката на Европейския съюз, съгласно приложение А към Решение 1999/435/ЕО на Съвета от 20 май 1999 г. относно определението на достиженията на правото от Шенген, с цел установяване в съответствие с разпоредби на Договора за създаване на Европейската общност и Договора за Европейски съюз, на правното основание на всяка от разпоредбите или решенията, които съставляват достиженията на правото от Шенген [3],(7) В съответствие с член 3 от протокола за позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, Обединеното кралство уведомява с писмо от 25 октомври 2000 г. за своето желание да участва в приемането и прилагането на настоящата директива.(8) Съгласно член 1 от посочения протокол Ирландия не участва в приемането на настоящата директива. Следователно и без да се засяга член 4 от посочения по-горе протокол, разпоредбите на настоящата директива не се прилагат в Ирландия.(9) В съответствие с членове 1 и 2 от протокола за позицията на Дания, приложен към Договора за Европейския съюз и Договора за създаване на Европейската общност, Дания не участва в приемането на настоящата директива и следователно не е обвързана с нея или не е предмет на нейното прилагане. Като се има предвид, че този правен акт има за цел да се изгради върху достиженията на правото от Шенген съгласно разпоредбите на дял IV от Договора за създаване на Европейската общност в съответствие с член 5 от посочения по-горе протокол Дания решава в период от 6 месеца, след като Съветът е приел настоящата директива, дали тя ще я въведе в своето вътрешно право.(10) По отношение на Република Исландия и Кралство Норвегия настоящата директива съставлява развитие на достиженията на правото от Шенген по смисъла на споразумението, сключено на 18 май 1999 г. от Съвета на Европейския съюз и тези две държави, относно асоциирането на последните с въвеждането, прилагането и развитието на достиженията на правото от Шенген [4],ПРИЕ НАСТОЯЩАТА ДИРЕКТИВА:Член 1Целта на настоящата директива е да допълни разпоредбите на член 26 от Конвенцията за прилагане на Споразумението от Шенген от 14 юни 1985 г., подписано в Шенген на 19 юни 1990 г. [5] (по-долу наричана "Конвенцията от Шенген"), както и да определи някои условия по отношение на тяхното прилагане.Член 2Държавите-членки предприемат необходимите мерки да гарантират, че задълженията на превозвачите да връщат граждани на трети страни съгласно разпоредбите на член 26, параграф 1, буква а) от Конвенцията от Шенген също се прилагат, когато е отказано влизане на гражданин на трета страна, които преминават транзитно, ако:а) превозвачът, който е трябвало да го закара до неговото местоназначение, откаже да го качи на превозното средство;б) или властите на държавата по местоназначение са му/ѝ отказали влизане и го/я връщат в държавата-членка, през която е минал транзит.Член 3Държавите-членки предприемат необходимите мерки да задължат превозвачите, които не могат да върнат гражданин на трета страна, чието влизане е отказано, да намерят средства за по-нататъшно незабавно транспортиране и да понесат разходите за това или ако не е възможно незабавно транспортиране, да поемат отговорността за разходите по престоя и връщането на въпросния гражданин на трета страна.Член 41. Държавите-членки предприемат всички необходими мерки, за да гарантират, че санкциите за превозвачите съгласно разпоредбите на член 26, параграфи 2 и 3 от Конвенцията от Шенген са ефективни, съразмерни и възпиращи и че:а) максималната сума от приложимите финансови санкции не е по-малка от 5000 EUR или в равностойна национална валута по обменния курс, публикуван в Официален вестник на 10 август 2001 г., за всяко превозвано лице, илиб) минималната сума на тази санкция да не е по-малко от 3000 EUR или в равностойна национална валута по обменния курс, публикуван в Официален вестник на 10 август 2001 г., за всяко превозвано лице, илив) максималната сума от санкцията, която е наложена като цяла сума за всяко нарушение да не е по-малка от 500000 EUR или в еквивалентна национална валута по обменния курс, публикуван в Официален вестник на 10 август 2001 г., независимо от броя на превозваните лица.2. Параграф 1 не накърнява задълженията на държавите-членки в случаи, когато гражданин на трета страна търси международна защита.Член 5Настоящата директива не възпрепятства държавите-членки да приемат или запазят други мерки по отношение на превозвачи, които не се съобразяват със задълженията, които произтичат от член 26, параграфи 2 и 3 от Конвенцията от Шенген и от член 2 от настоящата директива, които да включват санкция от друг вид, като конфискуване на имущество, отнемане и конфискуване на средствата за транспорт или временно или отнемане, или оттегляне на лиценз за дейност.Член 6Държавите-членки гарантират, че техните законови, подзаконови и административни разпоредби предвиждат, че превозвачи, срещу които има процедури за налагане на санкция имат ефективно право на защита и обжалване.Член 71. Държавите-членки вземат необходимите мерки, за да се съобразят с настоящата директива, не по-късно от 11 февруари 2003 г. Те незабавно информират Комисията за това.2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.3. Държавите-членки съобщават на Комисията основните разпоредби от националното си законодателство, които те приемат в областта, уредена с настоящата директива.Член 8Настоящата директива влиза в сила 30 дни след публикуването ѝ в Официален вестник на Европейските общности.Член 9Адресати на настоящата директива са държавите-членки в съответствие с Договора за създаване на Европейската общност.Съставено в Люксембург на 28 юни 2001 година.За СъветаПредседателB. Rosengren[1] ОВ С 269, 20.9.2000 г., стр. 8.[2] Становище от 13 март 2001 г. (все още непубликувано в Официален вестник).[3] ОВ L 176, 10.7.1999 г., стр. 1.[4] ОВ L 176, 10.7.1999 г., стр. 3.[5] ОВ L 239, 22.9.2000 г., стр. 1.--------------------------------------------------


title: Директива 94/48/ЕО на Европейския парламент и на Съвета от 7 декември 1994 година относно тринадесето изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати

text:
               13/ 14

               BG

               Официален вестник на Европейския съюз

               210

         31994L0048

               L 331/7

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 94/48/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 7 декември 1994 година
   относно тринадесето изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100а от него,
   като взеха предвид предложението на Комисията (1),
   като взеха предвид становището на Икономическия и социален комитет (2),
   в съответствие с процедурата, предвидена в член 189б от Договора (3)

   като имат предвид, че член 7а от Договора установява пространство без вътрешни граници, в което стоки, хора, услуги и капитали трябва да могат да се движат свободно;
   като имат предвид, че напредъкът на вътрешния пазар трябва постепенно да подобри качеството на живота, опазването на здравето и безопасността на потребителите; като има предвид, че мерките, предвидени от настоящата директива са в съответствие с резолюцията на Съвета от 9 ноември 1989 г. относно бъдещите приоритети в повторното активизиране на политиката на защита на потребителите (4);
   като имат предвид, че някои опасни вещества и продукти, използвани в устройствата за генериране на аерозоли са изключително запалими;
   като имат предвид, че нарастващата употреба на леснозапалими вещества в устройствата за генериране на аерозоли, които заменят хлорфлуоровъглеводородите (CFC), води до рискове за потребителите; като има предвид, че тези рискове са особено високи при устройствата за генериране на аерозоли, използвани за забавление и за украса;
   като имат предвид, че тези рискове могат да се намалят, като се приведе в съответствие с техническия прогрес Директива 75/324/ЕИО на Съвета от 20 май 1975 г. относно сближаване на законодателствата на държавите-членки, свързани с аерозолни опаковки (5) и като се ограничи употребата на леснозапалими вещества в устройствата за генериране на аерозоли, използвани за забавление и за украса;
   като имат предвид, че ограниченията, предвидени от държава-членка в областта на пускането на пазара на някои видове устройства за генериране на аерозоли, използвани за забавление и за украса, засягат пряко завършването и функционирането на вътрешния пазар; като има предвид, че, поради това, е необходимо да се хармонизират законодателствата на държавите-членки в тази област и следователно да се измени приложение I към Директива 76/769/ЕИО (6);
   като имат предвид, че с оглед на обхвата и последиците от набелязаните действия, предвидените в настоящата директива общностни мерки са не само необходими, но и нужни за постигането на поставените цели; като има предвид, че тези цели не могат да се постигнат от всяка държава-членка поотделно и че, освен това, тяхното постигане на общността равнище вече е предвидено в Директива 76/769/ЕИО,
   ПРИЕХА НАСТОЯЩАТА ДИРЕКТИВА:
   Член 1
   Приложение I към Директива 76/769/ЕИО се изменя в съответствие с приложението към настоящата директива.
   Член 2
   1.   Държавите-членки приемат законовите, подзаконовите и административните разпоредби, необходими, за да се съобразят с настоящата директива най-късно до:

               —

               или шест месеца след приемането на директива на Комисията за привеждане в съответствие с техническия прогрес на Директива 75/324/ЕИО във връзка с устройствата за генериране на аерозоли относно всички тестови процедури, използвани за удостоверяване на съответствието на производството с настоящата директива,

               —

               или една година след приемането на настоящата директива, ако тази дата е по-късна от първата.

         Те прилагат тези разпоредби 6 месеца след изтичането на единия или другия от горните срокове.
   2.   Когато държавите-членки приемат разпоредбите, посочени в параграф 1, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки
   Член 3
   Адресати на настоящата директива са държавите-членки.

      Съставено в Брюксел на 7 декември 1994 година.

            За Европейския парламент

            Председател

         K. HÄNSCH

            За Съвета

            Председател

         G. REXRODT

      (1)  ОВ С 306, 12.11.1993 г., стр. 14.

      (2)  ОВ С 133, 16.5.1994 г., стр. 15.

      (3)  Становище на Европейския парламент от 15 декември 1993 г. (ОВ C 20, 24.1.1994 г., стр. 77), обща позиция на Съвета от 27 юни 1994 г. (ОВ C 244, 31.8.1994 г., стр. 13) и Решение на Европейския парламент от 15 септември 1994 г. (все още непубликувано в Официален вестник).

      (4)  ОВ С 294, 23.11.1989 г., стр. 1.

      (5)  ОВ L 147, 9.6.1975 г., стр. 40. Директива, последно изменена с Директива 94/1/ЕО на Комисията (ОВ L 23, 28.1.1994 г., стр. 28).

      (6)  ОВ L 262, 27.9.1976 г., стр. 201. Директива, последно изменена с Директива 91/339/ЕИО (ОВ L 186, 12.7.1991 г., стр. 64).
   ПРИЛОЖЕНИЕ
   Вещества, които:

               или

                           —

                           са дадени в приложение I към Директива 67/548/ЕИО, които са класифицирани като запалими, лесно запалими или изключително запалими и са етикетирани като такива,

               или

                           —

                           все още не са дадени в приложение I към Директива 67/548/ЕИО, но отговарят на критериите за запалимост в приложение IV към Директива 67/548/ЕИО и временно са класифицирани и етикетирани като запалими, лесно запалими или изключително запалими, съгласно член 5, параграф 2 от Директива 67/548/ЕИО.

         1.   Не могат да се използват като такива или под формата на препарати в устройствата за генериране на аерозоли, които се предлагат на пазара и са предназначени за продажби за широко потребление с цел забавление и украса, както следва:

               —

               метализираните искрящи продукти, предназначени главно за украса,

               —

               изкуствения сняг и скреж,

               —

               „пърдящи“ възглавнички,

               —

               спрейовете със серпентини,

               —

               изкуствените екскременти,

               —

               свирките във вид на развиваща се серпентина,

               —

               декоративните пайети и пяна,

               —

               изкуствените паяжини,

               —

               вонящите топки,

               —

               и т. н.

         2.   Без да се засяга прилагането на други общностни разпоредби в областта на класифицирането, опаковането и етикетирането на опасните вещества, опаковката на горепосочените устройства за генериране на аерозоли трябва да има следното четливо и незаличимо обозначение: „Предназначено само за използване от професионалисти“.
   3.   Чрез дерогация, параграфи 1 и 2 не се прилагат спрямо устройствата за генериране на аерозоли, посочени в член 9а от Директива 75/324/ЕИО.
   4.   Горепосочените продукти могат да бъдат пускани на пазара, само ако отговарят на изброените изисквания.